Gesondheidskomitee waarsku teen opheffing van drankverbod | Maroela Media
Dhlomo het gesê mense wat alkohol verbruik maak hulself vatbaar om dronk te word. "'n Persoon wat onder die invloed van alkohol is, het nie 'n goeie oordeel vir die omgewing, ruimte of tyd nie. Ons het nie tydens hierdie afsonderingsperiode persone nodig wat 'n swak oordeel het nie."
Hy het gesê die komitee loof die president se opdrag wat 'n verbod plaas op die verkope van alkohol tydens die afsonderingsperiode. "Die president moenie diegene wat alkohol wil verkoop ruimte gee om dit te doen nie, omdat dit hulle onbewustelik bloot kan stel aan die pandemie. Ons maan die president om nie toe te gee tot enige versoeke om alkohol tydens die nasionale ramptoestand te verkoop nie."
Die ANC het intussen ook versoeke bevraagteken wat die regering se poging om die verspreiding van Covid-19 te bekamp, ondermyn. Dit volg ná verskeie bedrywe en sake-eienaars aangedui het dat hulle van voornemens is om die hof te nader om die regering te dwing om die bestaande afsonderingsreëls te verslap, veral wat alkoholverkope betref.
"Ons doen 'n beroep op die sakegemeenskap om voordeel te trek uit die maatreëls wat deur die regering aangekondig is om die negatiewe impak van die afsonderingstydperk te verlig," het Pule Mabe, woordvoerder van die ANC, in 'n verklaring gesê. "Dit sluit in dat klein ondernemings aansoek doen vir skuldverligting en sakeuitbreidingsfasiliteite waarvoor die regering miljoene rand opsy gesit het. Ons word ook bemoedig deur die inisiatief van die privaat bedryf, insluitend banke, wat verligtingsmaatreëls soos betaalvakansies op verskeie finansiële produkte aangekondig het."
So RSA is 'n ten volle "Nanny State". Sal graag wil hoor wat die ongeleerde te sê het van die derduisende bottels drank wat in privaatbesit is? Lyk my hulle gaan probeer om ten minste 'n duidend myl uit die Covid donkie probeer kry. Staat raak erg totaliter, weermag slaan mense dood en burokrate is op een of ander "powertrip". Wat het geword van die parlement?
Daar is geen hulp beskikbaar aan persone wat n klein besigheid bedryf vir eie inkomste.
Mense wat drank gebruik, misbruik dit nie noodwendig nie. Vir my persoonlik maak die drank verbod nie regtig saak nie. Wat my stom slaan is die verbod op rookgoed. Die gebruik van sigarette veroorsaak nie gedrags veranderinge soos drank nie. Wanneer rokers egter verbied word om hulle plesiertjie te gebruik, kan daar in uiterste gevalle wel gedrags veranderinge plaasvind. Ñ ou wat veertig jaar lank rook, kan nie sommer net uit die bloute beveel word om nie meer te rook nie. Daar is genoeg wetgewing teen sigaretrook sonder dat hulle ñ nasionale verbod daarop hoef te plaas. Myns insiens is… Lees meer »
As hy drankverkope toelaat moet alle klein besighede ook begin werk
onder die invloed van wat is die ANC dan wanneer hulle die stupid beleide van regstellende aksie, BEE en onteiening sonder vergoeding uitdink en toepas???